
4 Δεκεμβρίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 5426 


ΑΠΟΦΑΣΕΙΣ 

Αριθμ. 8310 _ 

Έγκριση Κανονισμού του Προγράμματος Μετα¬ 
πτυχιακών Σπουδών με τίτλο: «Σχεδιασμός και Δι¬ 
αχείριση Βιώσιμων Υποδομών και Συστημάτων» 
του Τμήματος Αγρονόμων και Τοπογράφων Μη¬ 
χανικών της Πολυτεχνικής Σχολής του Αριστοτε- 
λείου Πανεπιστημίου Θεσσαλονίκης. 

Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ 

ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

(αριθμός συνεδρίασης με 2958/12 και 13.4.2018) 

Έχοντας υπόψη: 

1 .Τις διατάξειςτου ν. 4485/2017, όπωςτροποποιήθηκε 
και ισχύει «Οργάνωση και λειτουργία της ανώτατης εκπαί¬ 
δευσης, ρυθμίσεις για την έρευνα και άλλες διατάξεις» και 
ιδίως του άρθρου 45 παρ. 1 (ΦΕΚ 114 Α'). 

2. Τις υπουργικές αποφάσεις με αριθμό: α) 216772/ 
Ζ1/8.12.2017 (ΦΕΚ 4334/τ.Β'/12.12.2017): «Τρόπος κα¬ 
τάρτισης του αναλυτικού προϋπολογισμού λειτουργίας 
και της έκθεσης βιωσιμότητας των Προγραμμάτων Με¬ 
ταπτυχιακών Σπουδών» και β) 131757/Ζ1 /2.8.2018 (ΦΕΚ 
3387/τ.Β'/10.8.2018): «Ρύθμιση θεμάτων απαλλαγής από 
τα τέλη φοίτησης Προγραμμάτων Μεταπτυχιακών Σπου¬ 
δών των Ελληνικών ΑΕΙ». 

3. Τις εγκυκλίους του Υπουργείου Παιδείας, Έρευνας 
και Θρησκευμάτων με αριθμό: α) 203446/Ζ1/22.Ί 1.2017 
«Διευκρινήσεις σχετικά με την εφαρμογή διατάξεων του 
ν.4485/2017 (Α' 114), β) 163204/Ζ1 ΕΞ. ΕΠΕΙΓΟΝ/29.9.2017 
«Εφαρμογή των διατάξεων του ν. 4485/2017 (Α' 114) για 
θέματα μεταπτυχιακών σπουδών και εκπόνησης διδα¬ 
κτορικών διατριβών - Λοιπά θέματα» και γ) 227378/Ζ1 
ΕΞ. ΕΠΕΙΓΟΝ/22.12.2017 «Εφαρμογή των διατάξεων του 
ν. 4485/2017 (Α' 114) για θέματα μεταπτυχιακών σπουδών. 

4. Τις διατάξειςτου ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπωςτροποποιήθηκε και ισχύει. 

5. Την απόφαση της Συνέλευσης του Τμήματος Αγρο¬ 
νόμων και Τοπογράφων Μηχανικών της Πολυτεχνικής 
Σχολής του Αριστοτελείου Πανεπιστημίου Θεσσαλονίκης 
(συνεδρίαση με αριθμό 7/9.12.2017). 

6. Την απόφαση της Συγκλήτου με αριθμό 27541/ 
21.6.2018 (ΦΕΚ 2669/τ.Β76.7.2018) ίδρυσης του ΠΜΣ με 
τίτλο: «Σχεδιασμός και Διαχείριση Βιώσιμων Υποδομών 


και Συστημάτων» του Τμήματος Αγρονόμων και Τοπο¬ 
γράφων Μηχανικών της Πολυτεχνικής Σχολής του Αρι- 
στοτελείου Πανεπιστημίου Θεσσαλονίκης. 

7. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋ¬ 
πολογισμού ή του τακτικού προϋπολογισμού του ΑΠΟ, 
αποφασίζουμε: 

Εγκρίνουμε τον Κανονισμό του Προγράμματος Μετα¬ 
πτυχιακών Σπουδών με τίτλο: «Σχεδιασμός και Διαχείρι¬ 
ση Βιώσιμων Υποδομών καιΣυστημάτων»τουΤμήματος 
Αγρονόμων και Τοπογράφων Μηχανικών της Πολυτεχνι¬ 
κής Σχολής του Αριστοτελείου Πανεπιστημίου Θεσσαλο¬ 
νίκης, ως ακολούθως: 

ΚΑΝΟΝΙΣΜΟΣ ΤΟΥ ΠΡΟΓΡΑΜΜΑΤΟΣ 
ΜΕΤΑΠΤΥΧΙΑΚΩΝ ΣΠΟΥΔΩΝ 
«ΣΧΕΔΙΑΣΜΟΣ ΚΑΙ ΔΙΑΧΕΙΡΙΣΗ ΒΙΩΣΙΜΩΝ 
ΥΠΟΔΟΜΩΝ ΚΑΙ ΣΥΣΤΗΜΑΤΩΝ» 

ΤΟΥΤΜΗΜΑΤΟΣ ΑΓΡΟΝΟΜΩΝ 
ΚΑΙ ΤΟΠΟΓΡΑΦΩΝ ΜΗΧΑΝΙΚΩΝ 
ΤΗΣ ΠΟΛΥΤΕΧΝΙΚΗΣ ΣΧΟΛΗΣ 
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Άρθρο 1 

Γενικές Διατάξεις 

1) Ο δεύτερος κύκλος σπουδών συνίσταται στην πα¬ 
ρακολούθηση Προγράμματος Μεταπτυχιακών Σπουδών 
(ΠΜΣ) και ολοκληρώνεται με την απονομή Διπλώματος 
Μεταπτυχιακών Σπουδών (ΔΜΣ). 

2) Προγράμματα Μεταπτυχιακών Σπουδών οργανώνο¬ 
νται και λειτουργούν: 

(α) σε αυτοδύναμα Τμήματα που παρέχουν σπουδές 
πρώτου κύκλου, 

(β) από περισσότερα Τμήματα του ίδιου ή άλλου Α.Ε.Ι. 
και τα Ερευνητικά Κέντρα και Ινστιτούτα που αναφέρονται 
στο άρθρο 13 Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών. 
Απαραίτητη προϋπόθεση είναι ένα τουλάχιστον από τα 
συνεργαζόμενα Τμήματα να είναι αυτοδύναμο και 

(γ) από αυτοδύναμα Τμήματα Α.Ε.Ι. της ημεδαπής σε 
συνεργασία με Τμήματα αναγνωρισμένων ως ομοταγών 
ιδρυμάτων ή ερευνητικά κέντρα και ινστιτούτα της αλ¬ 
λοδαπής. Στην περίπτωση διατμηματικού ή διιδρυματι- 
κού Π.Μ.Σ. καταρτίζεται Ειδικό Πρωτόκολλο Συνεργασίας 
(Ε.Π.Σ.) το οποίο εγκρίνεται από τις οικείες Συγκλήτους και 
τα συλλογικά όργανα διοίκησηςτων Ερευνητικών Κέντρων. 

(δ) Οι μεταπτυχιακές σπουδές στο Τμήμα Αγρονόμων 
και Τοπογράφων (εφεξής: ΤΑΤΜ) της Πολυτεχνικής Σχο¬ 
λής αναφέρονται σε ίδιες ή σε συναφείς ειδικότητες με τα 
γνωστικά αντικείμενα του Τμήματος. 

(ε) Στο Δίπλωμα Μεταπτυχιακών Σπουδών επισυνά¬ 
πτεται Παράρτημα Διπλώματος, σε σχέση με το οποίο 
ισχύουν οι ρυθμίσεις του άρθρου 15 του ν. 3374/2005 
και της υπουργικής απόφασης Φ5/89656/Β3/13.8.2007 
(ΦΕΚ1466 τ.Β'). 

Ο παρών Κανονισμός Μεταπτυχιακών Σπουδών συ¬ 
μπληρώνει τις διατάξεις του Κεφαλαίου ΣΤ' [Δεύτερος και 
Τρίτος Κύκλος Σπουδών] του ν. 4485/4.8.2017 (ΦΕΚ 114/ 
Τ.Α74.8.2017): «Οργάνωση και λειτουργία της ανώτατης εκ¬ 
παίδευσης, ρυθμίσεις για την έρευνα και άλλες διατάξεις». 

Άρθρο 2 

Σκοπός του Προγράμματος 

Μεταπτυχιακών Σπουδών 

Οι Μεταπτυχιακές Σπουδές αποσκοπούν στην προ¬ 
αγωγή της γνώσης, την ανάπτυξη της έρευνας και των 
τεχνών, καθώς και την ικανοποίηση των εκπαιδευτικών, 
ερευνητικών, κοινωνικών, πολιτιστικών και αναπτυξια¬ 
κών αναγκών της χώρας, στην κατάρτιση επιστημόνων 
υψηλού επιπέδου ικανών να συμβάλουν σε θεωρητικές 
και εφαρμοσμένες περιοχές συγκεκριμένων γνωστικών 
κλάδων, ειδικές θεματικές ενότητες ή επιμέρους κλάδους 
των γνωστικών αντικειμένων του πρώτου κύκλου σπου¬ 
δών των οικείων Τμημάτων καθώς και στην παραγωγή 
και μετάδοση γνώσεων, τεχνογνωσίας, μεθοδολογιών 
εργαλείων και ερευνητικών αποτελεσμάτων στον επι¬ 
στημονικό χώρο που δραστηριοποιείται το κάθεΤμήμα. 

Το ΠΜΣ«Σχεδιασμός και Διαχείριση Βιώσιμων Υποδομών 
και Συστημάτων» τουΤΑΤΜ επικεντρώνεται στο σχεδίασμά 
του χώρου και εντός αυτού στην ανάπτυξη και τη λειτουρ¬ 
γία βασικών συστημάτων (φυσικών και ανθρωπογενών), και 
ειδικότερα στα συστήματα των μεταφορών, του περιβάλλο¬ 
ντος και των υδατικών πόρων με ιδιαίτερη αναφορά στην 
ποιοτική διάσταση της θεώρησης τόσο της διαχείρισης των 
φυσικών πόρων όσο και των συστημάτων μεταφορών. Κυ¬ 
ρίαρχο στοιχείο του προγράμματος είναι η συνδυαστική 
θεώρηση των επιμέρους επιστημονικών περιοχών, στοιχείο 
που αποτελεί και το ζωτικό συστατικό του ολοκληρωμένου 
χώρου του αναπτυξιακού προγραμματισμού. 

Παράλληλα παρέχει πρόσθετες γνώσεις στην επεξεργα¬ 
σία, ανάλυση και σύνθεση δεδομένων με την εφαρμογή 
των κατάλληλων μεθόδων της στατιστικής αλλά και της 
χρήσης των ηλεκτρονικών υπολογιστών μέσω κατάλλη¬ 
λου προγραμματισμού. 

Στον σκοπό του ΠΜΣ περιλαμβάνονται τα εξής: 

• Εκπαίδευση των πτυχιούχων στη συνδυαστική θεώ¬ 
ρηση βασικών γνώσεων τεχνικών αντικειμένων, καθώς 
και στην εξειδίκευση σε συγκεκριμένες επιστημονικές 
περιοχές με αναφορά στις τελευταίες επιστημονικές και 
τεχνολογικές εξελίξεις. 

• Ανάπτυξη των ικανοτήτων των πτυχιούχων στη θε¬ 
ώρηση σύνθετων προβλημάτων που σχετίζονται με την 
αξιοποίηση των φυσικών πόρων και την εξυπηρέτηση 
βασικών αναγκών της κοινωνίας, με έμφαση στην επιστη¬ 
μονική, τόσο ποσοτική όσο και ποιοτική, θεώρηση των 
βασικών συστατικών του ολοκληρωμένου αναπτυξιακού 
σχεδιασμού και προγραμματισμού. 

• Υποστήριξη της συνολικής προσπάθειας της ελληνικής 


πολιτείας στη διαμόρφωση προοπτικών για τη βελτίωση 
της ποιότητας της ζωής των πολιτών με όρους διάρκειας. 

Άρθρο 3 

Όργανα του Προγράμματος 

Μεταπτυχιακών Σπουδών 

1) Αρμόδια Όργανα για τη διοίκηση, οργάνωση και λει¬ 
τουργία του Προγράμματος Μεταπτυχιακών Σπουδών 
είναι: 

(α) Η Σύγκλητος του ΑΠΘ, είναι το αρμόδιο όργανο για 
τα θέματα ακαδημαϊκού, διοικητικού, οργανωτικού και 
οικονομικού χαρακτήρα των ΠΜΣ, και ασκεί όσες αρμο¬ 
διότητες σχετικά με τα ΠΜΣ δεν ανατίθενται από το νόμο 
ειδικώς σε άλλα όργανα. 

(β) Η Συνέλευση του ΤΑΤΜ έχει τις αρμοδιότητες που 
ορίζονται στο άρθρο 31 παρ. 3 του ν. 4485/2017. 

(γ) Η Συντονιστική Επιτροπή (ΣΕ) του ΠΜΣ, η οποία 
απαρτίζεται από πέντε (5) μέλη ΔΕΠ του ΤΑΤΜ, οι οποίοι 
έχουν αναλάβει μεταπτυχιακό έργο και εκλέγονται από 
τη Συνέλευση του Τμήματος για διετή θητεία και είναι αρ¬ 
μόδια για την παρακολούθηση και τον συντονισμό της 
λειτουργίας του ΠΜΣ. 

Κατά τη λήξη της θητείας της ΣΕ με ευθύνη του απερ¬ 
χόμενου Διευθυντή, συντάσσεται αναλυτικός απολογι¬ 
σμός του ερευνητικού και εκπαιδευτικού έργου του Π ΜΣ, 
καθώς και των λοιπών δραστηριοτήτων του, με στόχο 
την αναβάθμιση των σπουδών, την καλύτερη αξιοποίη¬ 
ση του ανθρώπινου δυναμικού, τη βελτιστοποίηση των 
υφιστάμενων υποδομών και την κοινωνικά επωφελή χρή¬ 
ση των διαθέσιμων πόρων του ΠΜΣ (Άρθρο 44, παρ. 2, 
ν. 4485/4.8.2017, ΦΕΚ 114/τ.Α'/4.8.2017) 

(δ) Η Επιτροπή Μεταπτυχιακών Σπουδών που αποτε- 
λείται από τον/την Αντιπρύτανη/νι Ακαδημαϊκών Υποθέ¬ 
σεων και Φοιτητικών Θεμάτων, ο/η οποίος/α εκτελεί χρέη 
Προέδρου και τους Κοσμήτορες του Ιδρύματος ως μέλη 
και έχει τις αρμοδιότητες που προβλέπονται στο άρθρο 
32 στην παράγραφο 5 του ν. 4485/2017. 

(ε) Ο Διευθυντής του ΠΜΣ, ο οποίος είναι μέλος της ΣΕ 
και ορίζεται μαζί με τον αναπληρωτή του, με απόφαση 
της Συνέλευσης του ΤΑΤΜ για διετή θητεία και πρέπει 
να πληροί τις προϋποθέσεις του άρθρου 31 της παρ. 8 
ν. 4485/2017. Δεν μπορεί να έχει περισσότερες από δύο 
(2) συνεχόμενες θητείες και δεν δικαιούται επιπλέον 
αμοιβή για το διοικητικό του έργο. Ο Διευθυντής έχει τις 
αρμοδιότητες που προβλέπονται στο άρθρο 31 παρ. 8 
του ν. 4485/2017 και όποιες άλλες ορίζονται από τη Συ¬ 
νέλευση του ΤΑΤΜ (άρθρο 45, παρ. 1 γ). 

(στ) Η εξαμελής Επιστημονική Συμβουλευτική Επιτροπή 
(ΕΣΕ), αρμόδια για την εξωτερική ακαδημαϊκή αξιολόγηση 
των ΠΜΣ (άρθρο 44 παρ. 3 του ν. 4485/2017). 

Άρθρο 4 

Κατηγορίες υποψηφίων για φοίτηση 

στο Πρόγραμμα Μεταπτυχιακών Σπουδών 
1) Στο ΠΜΣ «Σχεδιασμός και Διαχείριση Βιώσιμων 
Υποδομών και Συστημάτων» μπορούν να γίνουν δεκτοί 
Διπλωματούχοι Μηχανικοί των Πανεπιστημίων της ημε¬ 
δαπής και ομοταγών αναγνωρισμένων ιδρυμάτων της 
αλλοδαπής. Επίσης μπορούν να γίνουν δεκτοί πτυχιούχοι 
Θετικών και Οικονομικών Επιστημών από Πανεπιστήμια 
της ημεδαπής ή ομοταγή αναγνωρισμένα ιδρύματα της 
αλλοδαπής και πτυχιούχοι Τμημάτων ΤΕΙ συναφούς γνω- 

στικού αντικειμένου. Δίπλωμα Μεταπτυχιακών Σπουδών 
δεν απονέμεται σε φοιτητή του οποίου ο τίτλος σπου¬ 
δών πρώτου κύκλου από ίδρυμα της αλλοδαπής δεν 
έχει αναγνωριστεί από το Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.), σύμφωνα με το ν. 3328/2005 (Α' 80). 

2) Επίσης μέλη των κατηγοριών ΕΕΠ, ΕΔΙΠ και ΕΤΕΠ που 
είναι κάτοχοι τίτλου του πρώτου κύκλου σπουδών ΑΕΙ 
της ημεδαπής ή ομοταγών ιδρυμάτων της αλλοδαπής 
μπορούν μετά από αίτηση τους να εγγραφούν ως υπε¬ 
ράριθμοι (ένας κατ'έτος) στο ΠΜΣ «Σχεδιασμός και Δια¬ 
χείριση Βιώσιμων Υποδομών και Συστημάτων» εφόσον 
το αντικείμενο του τίτλου σπουδών και του έργου που 
επιτελούν στο οικείο Ίδρυμα είναι συναφές με το ΠΜΣ. 

Άρθρο 5 

Αριθμός Εισακτέων, Κριτήρια 
και Διαδικασία Επιλογής Εισακτέων 

1) Ο αριθμός εισακτέων κατ'έτος ορίζεται σε δέκα (10) 
μεταπτυχιακούς/ες φοιτητές/τριες. 

2) Η αναλογία των μεταπτυχιακών φοιτητών και φοιτη¬ 
τριών προς τους διδάσκοντες στο ΠΜΣ είναι 1:1.0 αριθμός 
των προπτυχιακών φοιτητών που εισάγονται ετησίως στο 
ΤΑΤΜ-ΑΠΘ ξεπερνά τους 100 και η αναλογία τους σε σχέση 
με τους διδάσκοντες στο ΤΑΤΜ-ΑΠΘ είναι περίπου 3:1. 

3) Το αναλυτικό χρονοδιάγραμμα για τη διαδικασία επι¬ 
λογής των μεταπτυχιακών φοιτητών στο ΠΜΣ έχει ως εξής: 

(α) Το μήνα Μάιο το ΤΑΤΜ, μετά από εισήγηση της ΣΕ 
και απόφαση της Συνέλευσης, δημοσιεύει την προκήρυξη 
των νέων θέσεων μεταπτυχιακών φοιτητών και φοιτητρι¬ 
ών της επόμενης ακαδημαϊκής χρονιάς. 

(β) Μετά την ανακοίνωση της προκήρυξης και μέσα 
στην οριζόμενη προθεσμία, οι υποψήφιοι/ες υποβάλουν 
στη Γραμματεία του ΤΑΤΜ αυτοπροσώπως, ή με συστη¬ 
μένη επιστολή, ή μέσω νόμιμα εξουσιοδοτημένου προ¬ 
σώπου, τα εξής απαραίτητα δικαιολογητικά: 

(βΐ) Αίτηση σε έντυπο που χορηγείται από τη Γραμμα¬ 
τεία του ΤΑΤΜ και υπάρχει αναρτημένο και στην ιστοσε¬ 
λίδα του ΠΜΣ του Τμήματος 
(β2) Αντίγραφο διπλώματος ή πτυχίου, ή επίσημη βε¬ 
βαίωση ολοκλήρωσης σπουδών από το οικείο Τμήμα ή 
Σχολή του/της υποψηφίου/ας, σε δύο αντίτυπα. 

(β3) Αναλυτικό βιογραφικό σημείωμα σε δύο αντίτυ¬ 
πα, συνοδευόμενο από τα απαιτούμενα αποδεικτικά των 
αναφερομένων σ' αυτό προσόντων και από οτιδήποτε 
πρόσθετο τεκμηριωμένο στοιχείο επιστημονικού, ερευ¬ 
νητικού ή επαγγελματικού χαρακτήρα κρίνεται ικανό να 
ενισχύσει την υποψηφιότητα, σε δύο αντίτυπα επίσης. 

(β4) Αναλυτική βαθμολογία προπτυχιακών μαθημάτων, 
σε δύο αντίτυπα. 

(β5) Τουλάχιστον μία (1) συστατική επιστολή από τον 
επιβλέποντα καθηγητή, σε περίπτωση που ο υποψήφιος 
έχει εκπονήσει διπλωματική/πτυχιακή εργασία, ή εναλ¬ 
λακτικά από μέλη ΔΕΠ του Προπτυχιακού Προγράμματος 
Σπουδών του υποψήφιου, σε κλειστό σφραγισμένο φά¬ 
κελο, μέχρι τη λήξη της προθεσμίας υποβολής αιτήσεων. 

(β6) Πιστοποιητικό που να αποδεικνύει τη γνώση της Αγ¬ 
γλικής, Γαλλικής ή Γερμανικής γλώσσας σε δύο αντίτυπα. 

Απαραίτητη προϋπόθεση επιλογής των υποψηφίων στο 
ΠΜΣ είναι η γνώση της Αγγλικής, Γαλλικής ή Γερμανικής 
γλώσσας, η οποία διαπιστώνεται με γραπτές εξετάσεις που 
διεξάγονται από το Κέντρο Διδασκαλίας Ξένων Γλωσσών 


(ΚΔΞΓ) του ΑΠΘ. Σε περίπτωση αδυναμίας εκτέλεσης των 
εξετάσεων από το ΚΔΞΓ, αυτές θα πραγματοποιούνται από 
2-μελείς επιτροπές οι οποίες θα διαπιστώνουν την επάρκεια 
γνώσηςτων υποψηφίων στις αντίστοιχες ξένες γλώσσες. Οι 
επιτροπές αυτές αποτελούνται από καθηγητές ή λέκτορες 
του ΤΑΤΜ που είναι διδάσκοντες στο ΠΜΣ, και ορίζονται 
από τη Συνέλευση του Τμήματος μετά από εισήγηση της 
ΣΕ. Ως ελάχιστος επιτυχής βαθμός ορίζεται ο βαθμός 7.0 (με 
άριστα το 10). Απαλλάσσονται της εν λόγω εξέτασης όσοι 
έχουν γνώση της Αγγλικής, Γαλλικής ή Γερμανικής γλώσσας 
επιπέδου € 2 , η οποία διαπιστώνεται μετά οικεία κατά περί¬ 
πτωση πτυχία, τα οποία ορίζονται με το π.δ. 50/2001 (ΦΕΚ 
39 τ.Α'), όπως τροποποιήθηκε με τα π.δ. 347/2003 (ΦΕΚ 
315 τ.Α'), 116/2006 (ΦΕΚ 115 τ.Α') και 146/2007 (ΦΕΚ 185 
τ.Α'). Απαλλάσσονται επίσης οι υποψήφιοι που είναι κάτοχοι 
μεταπτυχιακού τίτλου από το ΤΑΤΜ. Στις περιπτώσεις αλλο¬ 
δαπών υποψήφιων μεταπτυχιακών φοιτητών/τριών, απαι¬ 
τείται επίσης πιστοποιημένη γνώση της Ελληνικής γλώσσας. 

(β7) Αν οι τίτλοι σπουδών έχουν χορηγηθεί από Πα¬ 
νεπιστημιακά Ιδρύματα του εξωτερικού, θα πρέπει να 
υποβληθούν και σχετικές βεβαιώσεις ισοτιμίας από το 
Διεπιστημονικό Οργανισμό Αναγνώρισης Τίτλων Ακαδη¬ 
μαϊκών και Πληροφόρησης (ΔΟΑΤΑΠ). 

(β8) Κανένας φάκελος υποψηφιότητας δεν θα γίνεται 
δεκτός, αν δεν είναι πλήρης. 

4) Μέσα στο πρώτο δεκαήμερο του Σεπτεμβρίου, διε¬ 
ξάγονται οι εξετάσεις στην Αγγλική, Γαλλική ή Γερμανική 
γλώσσα, για όσους δεν είναι κάτοχοι των αναφερομένων 
πτυχίων της παρ. 3 του παρόντος άρθρου. 

5) Η επιλογή των μεταπτυχιακών φοιτητών/τριών γίνεται 
από 3-μελή επιτροπή αξιολόγησης οριζόμενη απάτη Συνέ¬ 
λευση μετά από πρόταση της Συντονιστικής Επιτροπής, η 
οποία διεξάγει τις προβλεπόμενες προφορικές συνεντεύ¬ 
ξεις, αξιολογεί και βαθμολογεί τα προσόντα των υποψηφίων 
σύμφωνα με το προβλεπόμενο σύστημα μοριοδότησης και 
υποβάλει στο Τμήμα την αξιολογική τους κατάταξη. Την 
απόφαση για την τελική επιλογή λαμβάνει η Συνέλευση 
του Τμήματος, ύστερα από πρόταση της ΣΕ, με βάση την 
αξιολογική κατάταξη των υποψηφίων από την 3-μελή επι¬ 
τροπή αξιολόγησης. Στη συνέχεια αναρτάται στο διαδικτυ¬ 
ακό ιστότοπο του ΤΑΤΜ ο σχετικός πίνακας επιτυχόντων και 
επιλαχόντων στο ΠΜΣ, ο οποίος έχει επικυρωθεί από τη 
Συνέλευση. Εάν, μετά την λήξη της προθεσμίας εγγραφής 
των επιτυχόντων διαπιστωθούν κενά, αυτά καλύπτονται 
από τον πίνακα των επιλαχόντων, οι οποίοι θα πρέπει να 
έχουν συγκεντρώσει τουλάχιστον 70 μόρια κατά την αξιολό¬ 
γησή τους, με επικύρωση από τη Συνέλευση του Τμήματος. 

6) Η εγγραφή των επιλεγέντων μεταπτυχιακών φοιτη- 
τών/τριων ολοκληρώνεται μέχρι τις 30 Σεπτεμβρίου, ή 
μέχρι την ημερομηνία που θα καθορίσει η Συνέλευση του 
ΤΑΤΜ. Οι επιλεγέντες μεταπτυχιακοί/κες φοιτητές/τριες 
προσέρχονται στη Γραμματεία του ΤΑΤΜ όπου προσκομί¬ 
ζουν ένα φωτοαντίγραφο της αστυνομικής τους ταυτότη¬ 
τας και συμπληρώνουν το απαιτούμενο έντυπο εγγραφής 
και υπεύθυνη δήλωση ότι δεν είναι εγγεγραμμένοι (ή δεν 
φοιτούν παράλληλα) σε άλλο ΠΜΣ του ίδιου ή άλλου ΑΕΙ. 
Μετά την εγγραφή τους χρεώνονται με όλα τα προβλεπό- 
μενα μεταπτυχιακά μαθήματα του ΠΜΣ που θα παρακο¬ 
λουθήσουν, τα οποία διδάσκονται. Οι σχετικές δηλώσεις 
καταχωρούνται ηλεκτρονικά στην ατομική μερίδα του/ 
της μεταπτυχιακού/ής φοιτητή/τριας. 

Σε περίπτωση αλλαγής της διεύθυνσης κατοικίας και 
των λοιπών στοιχείων επικοινωνίας τους, οι μεταπτυχιακοί 

φοιτητές και φοιτήτριες υποχρεούνται να ενημερώσουν 
άμεσα τη Γραμματεία του ΤΑΤΜ. 

7) Η επιλογή των μεταπτυχιακών φοιτητών/τριων στο 
ΠΜΣ βασίζεται στην αξιολογική τους κατάταξη με βάση τα 
παρακάτω κριτήρια και την αντίστοιχη μοριοδότησήτους. 

(α) Προφορική συνέντευξη (έως 30 μόρια). 

(β) Μέσος όρος βαθμολογίας δέκα προπτυχιακών μα¬ 
θημάτων, συγγενών στο γνωστικό αντικείμενο του ΠΜΣ 
(έως 20 μόρια). 

Τα συγγενή μαθήματα για το ΠΜΣ προσδιορίζονται 
από τα μέλη της εξεταστικής επιτροπής των υποψηφίων 
το ΠΜΣ. Τα μαθήματα αυτά πρέπει να παρουσιάζονται 
στην επίσημη αναλυτική βαθμολογία των υποψηφίων. 
Ο μέσος όρος βαθμολογίας στα εν λόγω δέκα μαθήματα 
πολλαπλασιάζεται επί 2 έτσι ώστε να προκόψει ένας συ¬ 
νολικός αριθμός μορίων μεταξύ 0 - 20. Σε περίπτωση που 
ο/η υποψήφιος/α δεν διαθέτει το συνολικό αριθμό δέκα 
συγγενών μαθημάτων, τότε ο μέσος όρος θα προσδιο¬ 
ρίζεται από το άθροισμα των βαθμών των υπαρχόντων 
συγγενών μαθημάτων διαιρούμενο με το δέκα. 

Τα συγγενή μαθήματα πρέπει ενδεικτικά να ανήκουν 
στις εξής γνωστικές περιοχές: 

Υδραυλική, Υδρολογία, Υδραυλικά Έργα, Διαχείριση 
Περιβάλλοντος, Διαχείριση και Αξιοποίηση Αποβλήτων, 
Εκτίμηση Περιβαλλοντικών Επιπτώσεων, Γεωπληροφο- 
ρική, Βάσεις Δεδομένων, Στατιστική, Χωρική Ανάλυση, 
Γεωγραφία, Πολεοδομία, Χωροταξία, Περιφερειακή και 
Τοπική Ανάπτυξη, Σχεδιασμός Μεταφορών, Συγκοινωνι¬ 
ακή Τεχνική, Οικονομική των Μεταφορών, Αναπτυξιακές 
Πολιτικές Ευρωπαϊκής Ένωσης. 

(γ) Βαθμολογία διπλωματικής/πτυχιακής εργασίας (έως 
15 μόρια). 

Στην περίπτωση που η διπλωματική/πτυχιακή εργασία 
εμπίπτει στο γνωστικό αντικείμενο του ΠΜΣ, λαμβάνει 
μέχρι και 15 μόρια (ανάλογα με το βαθμό της). Αν η δι- 
πλωματική/πτυχιακή εργασία δεν εμπίπτει στο γνωστικό 
αντικείμενο του ΠΜΣ, λαμβάνει μέχρι και 10 μόρια ανά¬ 
λογα με το βαθμό της. 

(δ) Γενικός βαθμός διπλώματος ή πτυχίου (έως 15 μόρια). 

(ε) Ανακοινώσεις σε συνέδρια και δημοσιεύσεις σε 
επιστημονικά περιοδικά ή πρακτικά συνεδρίων, όπως 
βεβαιώνεται από κατάλληλα αποδεικτικά στοιχεία (π.χ. 
πρόγραμμα συνεδρίου, αντίγραφο δημοσίευσης, κ.λπ.) 
(έως 10 μόρια). 

(στ) Αναλυτικό βιογραφικό σημείωμα (έως 10 μόρια). 

8) Ως καταρχήν εισακτέοι θεωρούνται όσοι συγκεντρώ¬ 
σουν τουλάχιστον 70 μόρια. Η εισαγωγή γίνεται κατά φθί- 
νουσα σειρά μοριοδότησης, μέχρι να καλυφθεί ο αριθμός 
των προβλεπομένων θέσεων. Αν υπάρχουν περισσότεροι 
υποψήφιοι με τον ίδιο συνολικό αριθμό μορίων, τότε για 
την τελική τους κατάταξη λαμβάνεται υπόψη ο βαθμός του 
διπλώματος ή του πτυχίου. Αν και σε αυτή την περίπτωση 
προκόψει ισοβαθμία, τότε για την τελική τους κατάταξη 
λαμβάνεται υπόψη η μοριοδότηση των συγγενών μαθημά¬ 
των προς το ΠΜΣ ή άλλων επιμέρους κριτηρίων επιλογής. 

Προϋπόθεση φοίτησης στο ΠΜΣ του ΤΑΤΜ είναι η μη 
συμμετοχή των μεταπτυχιακών φοιτητών/τριών σε άλλο 
ΠΜΣ, του ίδιου ή άλλου ΑΕΙ. 

Άρθρο 6 

Διάρκεια και Όροι Φοίτησης 

1) Η διδασκαλία των μαθημάτων στο ΠΜΣ διαρκεί δύο 
(2) εξάμηνα. Η έναρξη των μαθημάτων γίνεται στον Οκτώ¬ 


βριο κάθε ακαδημαϊκού έτους. Ο χρόνος εκπόνησης της 
Μεταπτυχιακής Διπλωματικής Εργασίας είναι η θερινή 
περίοδος και η παράδοση και αξιολόγηση της ολοκλη¬ 
ρώνεται εντός του Οκτωβρίου κάθε ακαδημαϊκού έτους. 

2) Στους μεταπτυχιακούς/κες φοιτητές/τριες μπορεί να 
χορηγηθεί σε εξαιρετικές περιπτώσεις (ενδεικτικά ανα- 
φέροντα ως εξαιρετικές περιπτώσεις: ασθένεια, σοβαροί 
οικογενειακοί λόγοι, στράτευση, λόγοι ανωτέρας βίας), 
κατόπιν υποβολής σχετικής αίτησης προς την ΣΕ του ΠΜΣ 
και έγκρισης από τη Συνέλευση, προσωρινή αναστολή 
σπουδών, που δεν μπορεί να υπερβαίνει τα δύο (2) συνε¬ 
χόμενα εξάμηνα. Κατά την διάρκεια της αναστολής, ο/η 
μεταπτυχιακός/η φοιτητής/τρια χάνει την ιδιότητα του/ 
της φοιτητή/τριας. Ο χρόνος της αναστολής δεν προσμε- 
τράται στην ανώτατη διάρκεια κανονικής φοίτησης. 

3) Δύναται και μόνο σε εξαιρετικές περιπτώσεις να πα- 
ρατείνεται κατά ένα (1) έτος ο χρόνος εκπόνησης, κατάθε¬ 
σης και εξέτασης της Μεταπτυχιακής Διπλωματικής Εργα¬ 
σίας, κατόπιν υποβολής σχετικής αίτησης προς την ΣΕ του 
Π ΜΣ και έγκρισης από τη Συνέλευση του ΤΑΤΜ. Ενδεικτικά 
αναφέροντα ως εξαιρετικές περιπτώσεις: ασθένεια, σοβα¬ 
ροί οικογενειακοί λόγοι, στράτευση, λόγοι ανωτέρας βίας. 

4) Οι μεταπτυχιακοί/κες φοιτητές/τριες έχουν όλα τα 
δικαιώματα, τις παροχές και τις διευκολύνσεις που προ- 
βλέπονται και για τους φοιτητές του πρώτου κύκλου 
σπουδών πλην του δικαιώματος παροχής δωρεάν διδα¬ 
κτικών συγγραμμάτων. 

5) Το ΤΑΤΜ οφείλει να εξασφαλίζει διευκολύνσεις σε 
μεταπτυχιακούς/κες φοιτητές/τριες με αναπηρία ή και 
ειδικές εκπαιδευτικές ανάγκες. 

6) Στο ΠΜΣ «Σχεδιασμός και Διαχείριση Βιώσιμων Υπο¬ 
δομών και Συστημάτων» δεν προβλέπεται η επιβολή τε¬ 
λών φοίτησης για τους/τις μεταπτυχιακούς/κες φοιτήτριες 
και φοιτητές που θα ενταχθούν στο Πρόγραμμα. 

Άρθρο 7 

Πρόγραμμα Σπουδών - Έλεγχος Γνώσεων 

1) Στο ΠΜΣ «Σχεδιασμός και Διαχείριση Βιώσιμων Υπο¬ 
δομών και Συστημάτων» διδάσκονται συνολικά οκτώ (8) 
υποχρεωτικά μαθήματα. Σε κάθε εξάμηνο διδάσκονται 
τέσσερα (4) υποχρεωτικά μαθήματα. Κάθε διάλεξη διαρ- 
κεί 4 ώρες. 

2) Το ΠΜΣ οργανώνονται με βάση το σύστημα μετα¬ 
φοράς και συσσώρευσης πιστωτικών μονάδων (ΕΈΤ5). Ο 
φόρτος εργασίας για κάθε μεταπτυχιακό/ή φοιτητή/τρια 
του ΤΑΤΜ αποτιμάται σε τριάντα (30) πιστωτικές μονάδες 
ανά εξάμηνο και δεκαπέντε (15) πιστωτικές μονάδες κατά 
τη διάρκεια της θερινής περιόδου [συνολικά σε εβδομήντα 
πέντε (75) πιστωτικές μονάδες]. Αρμόδια για την αντιστοί- 
χηση του φόρτου εργασίας και των πιστωτικών μονάδων 
ανά μεταπτυχιακό μάθημα είναι η Συνέλευση τουΤμήμα- 
τος. Η σχετική απόφαση για την αναλυτική αντιστοίχηση 
πιστωτικών μονάδων στα μεταπτυχιακά μαθήματα του 
ΠΜΣ «Σχεδιασμός και Διαχείριση Βιώσιμων Υποδομών και 
Συστημάτων» του ΤΑΤΜ έχει δημοσιευθεί και στην σχετική 
απόφαση της Συγκλήτου (ΦΕΚ 2669/τ.Β76.7.2018). 

Κάθε ένα από τα οκτώ (8) μαθήματα του ΠΜΣ πιστώ¬ 
νεται με 7,5 Ευρωπαϊκές Πιστωτικές Μονάδες (ΕΈΤ5). Η 
Μεταπτυχιακή Διπλωματική Εργασία πιστώνεται με 15 
Ευρωπαϊκές Πιστωτικές Μονάδες (ΕΈΤ5). 

Το σύνολο των Ευρωπαϊκών Πιστωτικών Μονάδων 
(ΕΈΤ5) που απαιτούνται για την απόκτηση του Διπλώμα- 

τος Μεταπτυχιακών Σπουδών ανέρχεται σε εβδομήντα 
πέντε (75). 

Τα διδασκόμενα μαθήματα ανά εξάμηνο μαζί με τις Ευ¬ 
ρωπαϊκές Πιστωτικές Μονάδες (Ε(ΙΤ$) παρουσιάζονται 
αναλυτικά στον Πίνακα 1 (βλ. Παράρτημα), σύμφωνα με 
την σχετική απόφαση της Συγκλήτου. 

3) Κάθε ακαδημαϊκό έτος δημοσιεύεται, με ανάρτηση 
στην ιστοσελίδα του ΤΑΤΜ, ο Οδηγός Σπουδών του ΠΜΣ. 
Στον εν λόγω Οδηγό αποτυπώνονται, ιδίως, το πρόγραμ¬ 
μα και οι περιγραφές των μεταπτυχιακών μαθημάτων, 
η σύνθεση της διδακτικής ομάδας κάθε μαθήματος, τα 
δικαιώματα και οι υποχρεώσεις των μεταπτυχιακών φοι¬ 
τητριών και φοιτητών, καθώς και πληροφορίες για τη 
λειτουργία της Βιβλιοθήκης του Τμήματος. 

4) Κάθε μάθημα διαρκεί (13) δεκατρείς εβδομάδες και 
η διδασκαλία του γίνεται σύμφωνα με το ωρολόγιο πρό¬ 
γραμμα που καταρτίζεται με ευθύνη του Προέδρου του 
Τμήματος και ανακοινώνεται έγκαιρα από τη Γραμματεία 
του ΤΑΤΜ στην αρχή κάθε εξαμήνου. Σε έκτακτες περιπτώ¬ 
σεις που έχουν σαν συνέπεια την απώλεια μαθημάτων, η 
αναπλήρωση των διδακτικών ωρών γίνεται με ευθύνη του 
διδάσκοντα σε εργάσιμες ημέρες της εβδομάδας. 

5) Ο τρόπος διδασκαλίας καθορίζεται από τον υπεύθυ¬ 
νο καθηγητή κάθε μαθήματος και μπορεί να περιλαμβά¬ 
νει διαλέξεις, εργαστηριακές ασκήσεις, επεξεργασία και 
παρουσίαση θεμάτων από τους/τις μεταπτυχιακούς/κές 
φοιτητές/τριες, κ.λπ. 

6) Η παρακολούθηση των μαθημάτων είναι υποχρεω¬ 
τική για όλους τους/τις μεταπτυχιακούς/ες φοιτητές και 
φοιτήτριες. 

7) Ένας μεταπτυχιακός/ή φοιτητής/τρια θεωρείται ότι 
έχει επαρκώς παρακολουθήσει ένα εξαμηνιαίο μάθημα 
εφόσον δεν έχει πάνω από δύο (2) απουσίες στο σύνολο 
των εβδομαδιαίων μαθημάτων που αντιστοιχούν σε κάθε 
μάθημα. Για κάθε μάθημα τηρείται, με ευθύνη του διδά¬ 
σκοντα, αναλυτικό εβδομαδιαίο παρουσιολόγιο το οποίο 
υπογράφουν οι μεταπτυχιακοί φοιτητές και φοιτήτριες και 
ο διδάσκων του μαθήματος. Τα παρουσιολόγια των μαθη¬ 
μάτων αρχειοθετούνται στο τέλος κάθε εξαμήνου από τη 
Γραμματεία του ΤΑΤΜ. Η υπέρβαση του ανώτατου ορίου 
επιτρεπόμενων απουσιών ανά μάθημα έχει ως συνέπεια 
την αυτοδίκαιη διαγραφή από το ΠΜΣ με επικύρωση της 
Συνέλευση του ΤΑΤΜ. Παρεκκλίσεις επιτρέπονται μόνο για 
σοβαρούς λόγους, μετά από απόφαση της Συνέλευσης 
ύστερα από σχετική εισήγηση της ΣΕ. 

8) Με πρόταση της Συνέλευσης, κατόπιν σχετικής εισή¬ 
γησης από τη ΣΕ του ΠΜΣ, είναι δυνατή η αναθεώρηση/ 
τροποποίηση του προγράμματος των μεταπτυχιακών μα¬ 
θημάτων και η ανακατανομή τους μεταξύ των εξαμήνων. 

9) Για την απονομή του Διπλώματος Μεταπτυχιακών 
Σπουδών απαιτείται η συμμετοχή στις εκπαιδευτικές δρα¬ 
στηριότητες, η επιτυχής εξέταση στα προβλεπόμενα από 
το ΠΜΣ μαθήματα, και η επιτυχής εξέταση της Μεταπτυ¬ 
χιακής Διπλωματικής Εργασίας. 

10) Η αξιολόγηση και εξέταση των μεταπτυχιακών φοιτη¬ 
τριών και φοιτητών στα μαθήματα γίνεται με γραπτές εξετά¬ 
σεις ή με εκπόνηση εργασίας ή με συνδυασμό και των δύο, 
με απόφαση του υπεύθυνου καθηγητή κάθε μαθήματος, 
σε συγκεκριμένες εξεταστικές περιόδους: (α) εξεταστική 
περίοδος Φεβρουάριου για τα μαθήματα που διδάσκονται 
κατά το 1 ο εξάμηνο σπουδών, (β) εξεταστική περίοδος Ιου¬ 
νίου για τα μαθήματα που διδάσκονται κατά το 2ο εξάμηνο 


σπουδών, (γ) εξεταστική περίοδος Σεπτεμβρίου σε περίπτω¬ 
ση που η επίδοση σε κάποιο/α από τα μαθήματα κατά τις 
δύο προηγούμενες εξεταστικές περιόδους είναι ανεπαρκής. 

Αν ο/η μεταπτυχιακός φοιτητής/τρια αποτύχει στην 
εξέταση του μαθήματος ή μαθημάτων μετά από αποτυ¬ 
χία στις 2 κανονικές εξεταστικές περιόδους, ούτως ώστε 
σύμφωνα με όσα ορίζονται στον Κανονισμό Μεταπτυχι¬ 
ακών Σπουδών θεωρείται ότι δεν έχει ολοκληρώσει επι- 
τυχώς το ΠΜΣ, εξετάζεται, ύστερα από αίτησή του, από 
τριμελή επιτροπή μελών ΔΕΠ τηςΤΑΤΜ, οι οποίοι έχουν το 
ίδιο ή συναφές γνωστικό αντικείμενο με το εξεταζόμενο 
μάθημα και ορίζονται από τη Συνέλευση του Τμήματος. 
Από την επιτροπή εξαιρείται ο υπεύθυνος της εξέτασης. 

11) Η βαθμολογική κλίμακα για την αξιολόγηση της επί¬ 
δοσης των μεταπτυχιακών φοιτητών ορίζεται από μηδέν 
(0) έως δέκα (10), ως εξής: 

Προβιβάσιμος βαθμός είναι το έξι (6) και οι μεγαλύτε¬ 
ροι του. 

Αν, μετά τα παραπάνω προβλεπόμενα η επίδοση σε 
κάποιο/α μάθημα/τα κριθεί ανεπαρκής, τότε ο/η μεταπτυ- 
χιακός/κη φοιτητής/τρια διαγράφεται αυτοδίκαια από το 
ΠΜΣ με επικύρωση της Συνέλευσης του ΤΑΤΜ. 

12) Η Μεταπτυχιακή Διπλωματική Εργασία εκπονείται 
ατομικά από κάθε μεταπτυχιακό/η φοιτητή και φοιτήτρια 
στη διάρκεια της θερινής περιόδου. Ο σκοπός της είναι 
η συστηματική διερεύνηση και λεπτομερής επεξεργασία 
ενός επιστημονικού θέματος που ορίζεται από επιβλέ- 
ποντα καθηγητή ή λέκτορα σε συνεννόηση με τον/την 
μεταπτυχιακό/η φοιτητή/τρια πριν από τη λήξη του 2ου 
εξαμήνου σπουδών. 

13) Ο κατάλογος των προτεινόμενων θεμάτων (με τους 
αντίστοιχους επιβλέποντες καθηγητές/λέκτορες διδά¬ 
σκοντες στο ΠΜΣ) για την εκπόνηση Μεταπτυχιακής Δι¬ 
πλωματικής Εργασίας συντάσσεται και ανακοινώνεται με 
ευθύνη της ΣΕ μέχρι το τέλος Μαρτίου κάθε ακαδημαϊκού 
έτους. Οι μεταπτυχιακοί φοιτητές και φοιτήτριεςτου ΠΜΣ 
υποχρεούνται να επιλέξουν ένα θέμα από το σχετικό κα¬ 
τάλογο προτεινόμενων θεμάτων σε συνεννόηση με τον 
αντίστοιχο επιβλέποντα. 

14) Μέχρι το τέλος Απριλίου κάθε ακαδημαϊκού έτους 
γνωστοποιούνται στη Γραμματεία του ΤΑΤΜ από τους επι- 
βλέποντες καθηγητές/λέκτορες, τα θέματα των Μεταπτυ¬ 
χιακών Διπλωματικών Εργασιών που θα εκπονήσουν οι 
μεταπτυχιακοί /ες φοιτητές και φοιτήτριες. Τα στοιχεία 
αυτά προωθούνται για έλεγχο στη ΣΕ και στη συνέχεια 
εγκρίνονται από τη Συνέλευση του Τμήματος μέχρι τα 
μέσα Μάίου κάθε ακαδημαϊκού έτους. 

15) Ο/η μεταπτυχιακός φοιτητής/τρια υποχρεούται, 
μετά τη συγγραφή και πριν την εξέταση της Μεταπτυχι¬ 
ακής Διπλωματικής Εργασίας να παραδώσει ένα αντίγρα¬ 
φο σε έντυπη ή ψηφιακή μορφή στα μέλη της τριμελούς 
εξεταστικής επιτροπής, τουλάχιστον δέκα (10) ημέρες 
πριν την εξέταση. 

16) Κάθε μεταπτυχιακός/η φοιτητής/τρια, ύστερα από 
εισήγηση του επιβλέποντα καθηγητή στη ΣΕ και έγκριση 
της Συνέλευσης του ΤΑΤΜ, μπορεί μετά τη λήξη του 2ου 
εξαμήνου σπουδών να μεταβεί σε πανεπιστήμιο ή ερευ¬ 
νητικό κέντρο του εξωτερικού για χρονικό διάστημα όχι 
ανώτερου του ενός μήνα. Η εν λόγω επίσκεψη θα σχετί¬ 
ζεται με την εκπόνηση της Μεταπτυχιακής Διπλωματικής 
Εργασίας και θα ενισχύεται οικονομικά από το Τμήμα εφό¬ 
σον υπάρχουν οι ανάλογοι πόροι. 

17) Η εξέταση της Μεταπτυχιακής Διπλωματικής Εργα¬ 
σίας γίνεται από τριμελή εξεταστική επιτροπή η οποία ορί¬ 
ζεται από την Συντονιστική Επιτροπή πριν τις περιόδους 
εξέτασης των μεταπτυχιακών διπλωματικών εργασιών. 
Στην εξεταστική επιτροπή συμμετέχουν ο/η επιβλέπων/ 
ουσα και δύο (2) άλλα μέλη ΔΕΠ (καθηγητές ή λέκτορες) 
τουΤΑΤΜ ή άλλου ΠανεπιστημιακούΤμήματος ή μέλη ΕΔΙΠ 
τουΤΑΤΜ-ΑΠΘ τα οποία είναι κάτοχοι διδακτορικού διπλώ¬ 
ματος με συναφές αντικείμενο ως προς την εξεταζόμενη 
Μεταπτυχιακή Διπλωματική Εργασία ή ερευνητές των 
βαθμιδών Α'ή Β'ή Γ'αναγνωρισμένων Ερευνητικών Ιδρυ¬ 
μάτων οι οποίοι είναι κάτοχοι διδακτορικού διπλώματος ή 
αφυπηρετήσαντα μέλη ΔΕΠ απότοΤΑΤΜ-ΑΠΘ.Ταμέλητης 
εξεταστικής επιτροπής πρέπει να έχουν την ίδια ή συναφή 
επιστημονική ειδικότητα με το γνωστικό αντικείμενο του 
ΠΜΣ. Οι τριμελείς εξεταστικές επιτροπές εγκρίνονται από 
την ΣΕ και επικυρώνονται από τη Συνέλευση του ΤΑΤΜ. 

18) Σε περίπτωση ανάγκης αντικατάστασης κάποιου 
μέλους της τριμελούς εξεταστικής επιτροπής, αυτή θα 
γίνεται με απόφαση της Συνέλευσης μετά από έγκαιρη και 
τεκμηριωμένη εισήγηση της ΣΕ και του/της επιβλέποντα/ 
ουσας, τουλάχιστον ένα μήνα πριν από την ημερομηνία 
εξέτασης, ενώ για περιπτώσεις που θα παραστεί ανάγκη 
αλλαγής επιβλέποντα καθηγητή ή αλλαγής θέματος εκ¬ 
πόνησης της Μεταπτυχιακής Διπλωματικής Εργασίας από 
μεταπτυχιακό/ή φοιτητή/τρια καθώς και για άλλα ειδικά 
θέματα που μπορεί να προκόψουν, υπεύθυνο όργανο για 
να τα διαχειρίζεται είναι η ΣΕ και οι αποφάσεις της θα 
επικυρώνονται από τη Συνέλευση του ΤΑΤΜ. 

Παρουσιάσεις Μεταπτυχιακών Διπλωματικών Εργασιών 
θα γίνονται μόνο στις καθορισμένες χρονικές περιόδους 
(Φεβρουάριο, Ιούνιο, Οκτώβριο) και θα διαρκούν 2 εβδο¬ 
μάδες. Σε εξαιρετικές περιπτώσεις, μετά από εισήγηση 
από την ΣΕ και έγκριση από τη Συνέλευση, θα μπορούν να 
γίνονται παρουσιάσεις Μεταπτυχιακών Διπλωματικών Ερ¬ 
γασιών και εκτός των καθορισμένων περιόδων εξέτασης. 

Η Μεταπτυχιακή Διπλωματική Εργασία βαθμολογείται 
σύμφωνα με την κλίμακα 0-10, με προβιβάσιμο βαθμό το 
6 και τους μεγαλύτερούς του. 

19) Η συγγραφή της Μεταπτυχιακής Διπλωματικής Ερ¬ 
γασίας γίνεται στην Ελληνική γλώσσα και πρέπει υποχρεω¬ 
τικά να περιλαμβάνει εκτεταμένη περίληψη στην Αγγλική 
γλώσσα. Μετά την επιτυχή ολοκλήρωση και εξέταση της 
Μεταπτυχιακής Διπλωματικής Εργασίας, οι μεταπτυχια- 
κοί/κες φοιτήτριες και φοιτητές υποχρεούνται να καταθέ¬ 
σουν αντίγραφο της εργασίας στο ψηφιακό καταθετήριο 
της Βιβλιοθήκης του ΑΠΘ. 

20) Καταθέτοντας οποιαδήποτε μεταπτυχιακή εργασία, 
ο μεταπτυχιακός/κη φοιτητής/τρια υποχρεούται να ανα¬ 
φέρει αν χρησιμοποίησε το έργο και τις απόψεις άλλων. 
Η αντιγραφή θεωρείται σοβαρό ακαδημαϊκό παράπτωμα. 
Λογοκλοπή θεωρείται η αντιγραφή εργασίας κάποιου/ας 
άλλου/ης, καθώς και η χρησιμοποίηση εργασίας άλλου/ 
ης -δημοσιευμένης ή μη- χωρίς τη δέουσα αναφορά. Η 
παράθεση οποιοσδήποτε υλικού τεκμηρίωσης, ακόμη 
και από μελέτες του/της ιδίου/ας του/της υποψηφίου/ας, 
χωρίς σχετική αναφορά, μπορεί να στοιχειοθετήσει - μετά 
από αιτιολογημένη εισήγηση του/της επιβλέποντος/σας 
καθηγητή/τριας- απόφαση της Συνέλευσης του ΤΑΤΜ για 
διαγραφή του/της. 

21) Η παρουσίαση και εξέταση της Μεταπτυχιακής Δι¬ 
πλωματικής Εργασίας ολοκληρώνεται τον Οκτώβριο μετά 


τη λήξη των 2 εξαμήνων σπουδών. Σε περίπτωση αποτυχίας 
ή μη παράδοσης της Μεταπτυχιακής Διπλωματικής Εργα¬ 
σίας μέσα στην παραπάνω προθεσμία, η παρουσίαση και 
εξέτασή της μπορεί να γίνει σε μία από τις επόμενες τρεις (3) 
εξεταστικές περιόδους (Φεβρουάριος - Ιούνιος - Οκτώβρι¬ 
ος) μετά από τεκμηριωμένη αίτηση του/της μεταπτυχιακού/ 
ής φοιτητή/τριας και έγγραφη διαβεβαίωση του επιβλέ- 
ποντα καθηγητή ότι έλαβε γνώση και συμφωνεί, η οποία 
εγκρίνεται από τη Συνέλευση, ύστερα από εισήγηση της ΣΕ. 

Σε περίπτωση εκ νέου αποτυχίας ή μη παράδοσης μέσα 
στις παραπάνω προθεσμίες, ο/η μεταπτυχιακός/κη φοι- 
τητής/τρια διαγράφεται από το ΠΜΣ μετά από πρόταση 
της ΣΕ και απόφαση της Συνέλευσης του Τμήματος. Η ημε¬ 
ρομηνία επιτυχούς εξέτασης της Μεταπτυχιακής Διπλω¬ 
ματικής Εργασίας είναι και η ημερομηνία ολοκλήρωσης 
των ακαδημαϊκών υποχρεώσεων στο ΠΜΣ «Σχεδιασμός 
και Διαχείριση Βιώσιμων Υποδομών και Συστημάτων». 

22) Ο βαθμός του Διπλώματος Μεταπτυχιακών Σπου¬ 
δών προκύπτει από τον σταθμικό μέσο όρο των μαθη¬ 
μάτων του ΠΜΣ και της Μεταπτυχιακής Διπλωματικής 
Εργασίας (η στάθμιση γίνεται από τις πιστωτικές μονάδες 
των μαθημάτων και της μεταπτυχιακής διπλωματικής ερ¬ 
γασίας) και υπολογίζεται, με ακρίβεια δεύτερου δεκαδι¬ 
κού ψηφίου, με τον ακόλουθο τρόπο: 

Ο βαθμός κάθε μαθήματος και της Μεταπτυχιακής 
Διπλωματικής Εργασίας πολλαπλασιάζεται με τον αντί¬ 
στοιχο αριθμό πιστωτικών μονάδων (Ε(ΙΤ5) και το άθροι¬ 
σμα των γινομένων διαιρείται με τον ελάχιστο αριθμό 
πιστωτικών μονάδων που απαιτούνται για τη λήψη του 
Διπλώματος Μεταπτυχιακών Σπουδών (δηλαδή με το 75). 

23) Η απονομή του Διπλώματος Μεταπτυχιακών Σπου¬ 
δών γίνεται κατά την αναγόρευση των μεταπτυχιακών 
φοιτητριών και φοιτητών με απόφαση της Συνέλευσης 
του Τμήματος. Πριν από την επίσημη αναγόρευση, οι 
αποφοιτήσαντες/αποφοιτήσασες φοιτητές και φοιτήτριες 
μπορούν να λαμβάνουν πιστοποιητικό από τη Γραμματεία 
του Τμή ματος για την επιτυχή αποπεράτωση του ΠΜΣ για 
διοικητική χρήση. 

Άρθρο 8 

Διδακτικό Προσωπικό 

Τη διδασκαλία των μαθημάτων στο ΠΜΣ, μπορούν να 
αναλαμβάνουν: 

• Μέλη ΔΕΠ του ΤΑΤΜ. 

• Μέλη της κατηγορίας ΕΕΠ, ΕΔΙΠ και ΕΕΠ του ΤΑΤΜ, 
κάτοχοι διδακτορικού διπλώματος. 

• Διδάσκοντες σύμφωνα με το π.δ. 407/1980 του ΤΑΤΜ. 

• Ομότιμα και αφυπηρετήσαντα μέλη ΔΕΠ του ΤΑΤΜ 
μετά από απόφαση της Συνέλευσης του ΤΑΤΜ για την 
ανάθεση διδασκαλίας που θα πρέπει να περιέχει τεκμη¬ 
ριωμένη αιτιολόγηση των αναγκών του Τμήματος, αφού 
συνυπολογιστούν οι εβδομαδιαίες ώρες διδασκαλίας των 
εν ενεργεία μελών ΔΕΠ του Τμήματος. 

Με αιτιολογημένη απόφασή της η Συνέλευση τουΤΑΤΜ, 
σε περίπτωση που δεν επαρκεί το διδακτικό προσωπικό 
των κατηγοριών που αναφέρονται παραπάνω, μπορεί 
να αναθέσει διδακτικό έργο σε μέλη ΔΕΠ άλλων Τμημά¬ 
των του ΑΠΘ ή να προσκαλέσει μέλη ΔΕΠ άλλων ΑΕΙ ή 
ερευνητών από ερευνητικά κέντρα του άρθρου 13 Α του 
ν. 4310/2014 (Α' 258), συμπεριλαμβανομένων των ερευ¬ 
νητικών κέντρων της Ακαδημίας Αθηνών. 

Επιπλέον η Συνέλευση τουΤΑΤΜ με απόφασή της, έχο¬ 
ντας υπόψη την εισήγηση του Διευθυντή του ΠΜΣ, μπορεί 

να καλέσει, ως επισκέπτες, καταξιωμένους επιστήμονες 
που έχουν θέση ή προσόντα καθηγητή ή ερευνητή σε 
ερευνητικό κέντρο, καλλιτέχνες ή επιστήμονες αναγνω¬ 
ρισμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του ΠΜΣ από την ημε¬ 
δαπή ή την αλλοδαπή, σύμφωνα με τα οριζόμενα στην 
παρ. 5 του άρθρου 36 του ν. 4485/2017. Σε κάθε περίπτω¬ 
ση η ανάθεση διδασκαλίας των μαθημάτων, σεμιναρίων 
και ασκήσεων του ΠΜΣ αποφασίζεται απάτη Συνέλευση 
του Τμήματος ύστερα από εισήγηση της ΣΕ. 

Στις υποχρεώσεις των διδασκόντων περιλαμβάνονται 
μεταξύ άλλων η περιγραφή του μαθήματος ή των δια¬ 
λέξεων, η παράθεση σχετικής βιβλιογραφίας, ο τρόπος 
εξέτασης του μαθήματος, η επικοινωνία με τους/τις με- 
ταπτυχιακούς/κες φοιτητές/τριες. 

Απαγορεύεται η αποκλειστική απασχόληση των εν 
ενεργεία καθηγητών ή λεκτόρων τουΤΑΤΜ σε ΠΜΣ. 

Άρθρο 9 

Έσοδα του ΠΜΣ - Διαδικασία 

Οικονομικής Διαχείρισης 

1) Στο ΠΜΣ «Σχεδιασμός και Διαχείριση Βιώσιμων Υπο¬ 
δομών και Συστημάτων» δεν προβλέπεται η επιβολή τε¬ 
λών φοίτησης για τους μεταπτυχιακούς/κές φοιτητές/ 
φοιτήτριες που θα ενταχθούν στο Πρόγραμμα. Το συ¬ 
νολικό κόστος του ΠΜΣ δύναται να καλύπτεται από τις 
παρακάτω πηγές: 

(α) τον προϋπολογισμό του Υπουργείου Παιδείας, Έρευ¬ 
νας και Θρησκευμάτων σύμφωνα με το άρθρο 37 (παρ. 1 
και 3) του ν. 4485/2017, 

(β) τον προϋπολογισμό του ΑΠΘ όπως αντίστοιχα αυτός 
κατανέμεται στα Τμήματα του Πανεπιστημίου σύμφωνα 
με το άρθρο 37 (παρ. 1 β) του ν. 4485/2017, 

(γ) μέρος, τυχόν, εσόδων του Ειδικού Λογαριασμού Κον- 
δυλίων Έρευνας του ΑΠΘ σύμφωνα με το άρθρο 37 (παρ. 
1 στ και 4β) του ν. 4485/2017. 

(δ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143) ή του ιδιωτικού τομέα, 

(ε) κάθε άλλη νόμιμη αιτία. 

2) Σύμφωνα με την παρ. 6 του άρθρου 37 του 
ν. 4485/2017, τοΤΑΤΜ ετησίως δημοσιεύει, με ανάρτηση 
στην ιστοσελίδα του, απολογισμό εσόδων-εξόδων, με 
αναγραφή της κατανομής των δαπανών ανά κατηγορία. 

Άρθρο 10 

Διοικητική Υποστήριξη - Υλικοτεχνική Υποδομή 
Υπηρεσίες που σχετίζονται με τη γραμματειακή υποστήρι¬ 
ξη του Π ρογράμματος αναλαμβάνονται αδαπάνως από τους 
συντελεστές του ΠΜΣ (Τμήμα, διδάσκοντες, συμμετέχοντα 
εργαστήρια). Αξιοποιείται, όπου απαιτείται, ο υφιστάμενος 
ηλεκτρονικός και εργαστηριακός εξοπλισμός του ΤΑΤΜ και 
των Εργαστηρίων «Κτηματολογίου και Συστημάτων Γεωγρα¬ 
φικών Πληροφοριών», «Σχεδιασμού Μεταφορών, Συγκοι- 
νωνιακήςΤεχνικής και Οδοποιίας» και «Υδραυλικών Έργων 
και Διαχείρισης Περιβάλλοντος» καθώς και εξειδικευμένα 
λογισμικά εργαλεία για τη μελέτη σύνθετων τεχνικών, πολ- 
λάκις πολυπαραμετρικά οριζομένων προβλημάτων. 

Επιπρόσθετα για τις ανάγκες εκπαίδευσης των μεταπτυ¬ 
χιακών φοιτητριών και φοιτητών του ΠΜΣ χρησιμοποιεί¬ 
ται η υπολογιστική νησίδα του ΤΑΤΜ. 


Για τις ανάγκες διδασκαλίας αξιοποιούνται οι αίθουσες 
διδασκαλίας του ΤΑΤΜ καθώς και δύοαίθουσεςτουΤομέα 
Συγκοινωνιακών και Υδραυλικών Έργων. 

Άρθρο 11 

Αξιολόγηση του ΠΜΣ 

1) Στο τέλος κάθε εξαμήνου, πραγματοποιείται αξιολό¬ 
γηση κάθε μαθήματος του ΠΜΣ και κάθε διδάσκοντος στο 
ΠΜΣ από τους μεταπτυχιακούς φοιτητές και φοιτήτριες 
σύμφωνα με τα όσα προβλέπονται στο ΑΠΘ. 

2) Κατά τη λήξη της θητείας της ΣΕ, με ευθύνη του απερ¬ 
χόμενου Διευθυντή, συντάσσεται αναλυτικός απολογισμός 
του ερευνητικού και εκπαιδευτικού έργου του ΠΜΣ καθώς 
και των λοιπών δραστηριοτήτων του, με στόχο την αναβάθ¬ 
μιση των σπουδών, την καλύτερη αξιοποίηση του ανθρώπι¬ 
νου δυναμικού, τη βελτιστοποίηση των υφιστάμενων υπο¬ 
δομών και την κοινωνικά επωφελή χρήση των διαθέσιμων 
πόρων του ΠΜΣ. Ο απολογισμός κατατίθεται στο ΤΑΤΜ. 

3) Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των ΠΜΣ και 
των διδακτορικών σπουδών κάθε Σχολής, διενεργεί εξαμε¬ 
λής Επιστημονική Συμβουλευτική Επιτροπή (Ε.Σ.Ε.). σύμ¬ 
φωνα μετά όσα ορίζονται στο Άρθρο 44του ν. 4485/2017. 

Άρθρο 12 

Απονεμόμενο Δίπλωμα 

Μεταπτυχιακών Σπουδών 

1) Ο τίτλος του Διπλώματος Μεταπτυχιακών Σπουδών 
είναι δημόσιο έγγραφο και απονέμεται στο ΠΜΣ «Σχε- 
διασμός και Διαχείριση Βιώσιμων Υποδομών και Συστη¬ 
μάτων» του ΤΑΤΜ. 

2) Το Δίπλωμα Μεταπτυχιακών Σπουδών (ΔΜΣ) εκδί- 
δεται από τη Γραμματεία του ΤΑΤΜ. Στο Δίπλωμα Με¬ 
ταπτυχιακών Σπουδών αναγράφονται το Τμήμα και το 
έμβλημα του ΑΠΘ, η χρονολογία περάτωσης των σπου¬ 
δών, η χρονολογία έκδοσης του ΔΜΣ, ο αριθμός πρωτο¬ 
κόλλου αποφοίτησης, ο τίτλος του ΠΜΣ, τα στοιχεία του 
μεταπτυχιακού/κης φοιτητή/τριας και ο χαρακτηρισμός 
αξιολόγησης Καλώς, Λίαν Καλώς, Άριστα. 

3) Στον/στην απόφοιτο μπορεί να χορηγείται, πριν την 
απονομή, βεβαίωση επιτυχούς παρακολούθησης και πε¬ 
ράτωσης του Προγράμματος Μεταπτυχιακών Σπουδών. 

4) Επιπλέον του Διπλώματος Μεταπτυχιακών Σπου¬ 
δών χορηγείται Παράρτημα Διπλώματος [άρθρο 15 του 
ν. 3374/2005 και της υπουργικής απόφασης Φ5/89656/ 
ΒΕ/13.8.2007 (ΦΕΚ 1466 τ.Β')],το οποίο είναι ένα επεξη¬ 
γηματικό έγγραφο που παρέχει πληροφορίες σχετικά με 
την φύση, το επίπεδο, το γενικότερο πλαίσιο εκπαίδευ¬ 
σης, το περιεχόμενο και το καθεστώς των σπουδών, οι 
οποίες ολοκληρώθηκαν με επιτυχία και δεν υποκαθιστά 
τον επίσημο τίτλο σπουδών ή την αναλυτική βαθμολογία 
μαθημάτων που χορηγούν τα Ιδρύματα. 

5) Η απόκτηση του παραπάνω Μεταπτυχιακού Διπλώ¬ 
ματος Σπουδών δεν ισοδυναμεί με την απόκτηση του Δι¬ 
πλώματος του Αγρονόμου και Τοπογράφου Μηχανικού 
από τοΤΑΤΜ. 

Άρθρο 13 

Τελετουργικό Αποφοίτησης 

Το τελετουργικό αποφοίτησης ορίζεται με απόφαση 
της Συνέλευσης του ΤΑΤΜ. 

Άρθρο 14 

Μεταβατικές Ρυθμίσεις 

Οποιοδήποτε θέμα προκόψει στο μέλλον που δεν καλύ¬ 
πτεται από την σχετική νομοθεσία ή τον οικείο Κανονισμό 
Μεταπτυχιακών Σπουδών, θα αντιμετωπιστεί με αποφά¬ 
σεις της Συνέλευσης τουΤΑΤΜ και της Συγκλήτου του ΑΠΘ 
με τροποποίηση του Κανονισμού και δημοσίευση στην 
Εφημερίδα της Κυβερνήσεως. 

ΠΑΡΑΡΤΗΜΑ 

Πίνακας 1: Μαθήματα και ΕΈΤ5 του ΠΜΣ «Σχεδιασμός 
και Διαχείριση Βιώσιμων Υποδομών και Συστημάτων» 
του ΤΑΤΜ - ΑΠΘ. 

Α'εξάμηνο σπουδών (4 υποχρεωτικά μαθήματα) 

• Οικονομικές και Περιβαλλοντικές Διαστάσεις του Χώ¬ 
ρου (Ε(ΙΤ5 7,5) 

• Ποιότητα Υδατικών Πόρων και Διαχείριση Περιβάλ¬ 
λοντος (ΕΈΤ5 7,5) 

• Αρχές Σχεδιασμού και Λειτουργίας Συστημάτων Με¬ 
ταφορών (ΕΈΤ5 7,5) 

• Πολιτικές Κοινωνικής και Οικονομικής Ανάπτυξης: Ευ¬ 
ρωπαϊκή Ένωση και Ελλάδα (ΕΈΤ5 7,5) 

Β'εξάμηνο σπουδών (4 υποχρεωτικά μαθήματα) 

• Εφαρμογές Γεωπληροφορικής σε Θέματα Διαχείρισης 
Υδατικών Πόρων (ΕΈΤ5 7,5) 

• Αξιολόγηση Έργων και Συστημάτων Μεταφορών 
(ΕΈΤ5 7,5) 

• Εκτίμηση Περιβαλλοντικών Επιπτώσεων Σχεδίων, Προ¬ 
γραμμάτων και Έργων Υποδομών (ΕΈΤ5 7,5) 

• Στατιστική και Προγραμματιστικές Εφαρμογές (ΕΈΤ5 
7,5) 

Α'εξάμηνο σπουδών (4 υποχρεωτικά μαθήματα) 

• Οικονομικές και Περιβαλλοντικές Διαστάσεις του Χώ¬ 
ρου (ΕΈΤ5 7,5) 

Η έννοια και οι μέθοδοι της Περιβαλλοντικής και Πολιτι¬ 
στικής Οικονομίας - Η οικονομική αποτίμηση ως εργαλείο 
διαχείρισης του αστικού, ορεινού και θαλάσσιου χώρου. 
Κατευθύνσεις στο σχεδίασμά και τη διαχείριση του χώ¬ 
ρου στο πλαίσιο της βιώσιμης ανάπτυξης:Το «πρόβλημα 
του πρώτου και τελευταίου μιλίου», στον αστικό χώρο 
και η έννοιατου ΕΕΕϋ-Νϋ.Το ιδιοκτησιακό καθεστώς, ως 
αναπτυξιακή παράμετρος - Κοινωνική, νομική και χωρική 
διάσταση της ιδιοκτησίας γης - Μορφές ιδιοκτησίας γης 
στον ορεινό και το θαλάσσιο χώρο. 

• Ποιότητα Υδατικών Πόρων και Διαχείριση Περιβάλ¬ 
λοντος (ΕΈΤ5 7,5) 

Παράμετροι ποιότητας υδατικών πόρων. Πηγές ρύ¬ 
πανσης. Μέθοδοι αντιρρύπανσης. Επεξεργασία υγρών 
αποβλήτων-τριτοβάθμια επεξεργασία. Νιτροποίηση και 
απονιτροποίηση στη δευτεροβάθμια επεξεργασία. Λει¬ 
τουργία Εγκατάστασης Επεξεργασίας Λυμάτων. Βέλτιστες 
πρακτικές στη διαχείριση αποβλήτων - το σύγχρονο πλαί¬ 
σιο. Μοντέλα και εργαλεία διαχείρισης περιβάλλοντος 

• Αρχές Σχεδιασμού και Λειτουργίας Συστημάτων Με¬ 
ταφορών (ΕΈΤ5 7,5) 

Συνέχειες και ασυνέχειες δικτύων μεταφορών, δικτυακή 
θεώρηση των Μεταφορών, συγκεντρωτικός και αποκε¬ 
ντρωτικός ρόλος των Μεταφορών. Το υποσύστημα της 
Ζήτησης (χωρικές, χρονικές κλίμακες, χαρακτηριστικά 
κινητικότητας προσώπων και διακίνησης αγαθών.Το υπο¬ 


σύστημα της Προσφοράς (μέσα, ιδιότητες, ανταγωνισμός). 
Σχεδιασμός και οι παράμετροί του (τεχνολογικές, οικονο¬ 
μικές, περιβαλλοντικές, ενεργειακές, κοινωνικές, χωρικές). 

• Πολιτικές Κοινωνικής και Οικονομικής Ανάπτυξης: Ευ¬ 
ρωπαϊκή Ένωση και Ελλάδα (ΕΈΤ5 7,5) 

Πολιτική γεωγραφία της Ευρωπαϊκής Ένωσης (Ε.Ε.) - 
ιστορικό, εξελίξεις. Πολιτική της Ε.Ε. για την κοινωνική, 
οικονομική και εδαφική συνοχή. Θεματικές πολιτικές της 
Ε.Ε. - περιφερειακή πολιτική, πολιτική για τις μεταφορές, 
το περιβάλλον, την αγροτική ανάπτυξη, την απασχόληση, 
την έρευνα και τεχνολογία κ.λπ. Εθνική πολιτική για την 
κοινωνική και οικονομική ανάπτυξη/σχεδιασμός, πόροι. 

Β'εξάμηνο σπουδών (4 υποχρεωτικά μαθήματα) 

• Εφαρμογές Γεωπληροφορικής σε Θέματα Διαχείρισης 
Υδατικών Πόρων (ΕΈΤ5 7,5) 

Περιγραφική στατιστική με χρήση ΓΣΠ και τηλεπισκόπι- 
σης. Γραμμική παλινδρόμηση με χρήση ΓΣΠ. Χωρικά σταθ¬ 
μισμένη παλινδρόμηση. Π ροχωρημένες τεχνικές χωρικής 
παρεμβολής (προσδιοριστικές και γεωστατιστικές μεθο¬ 
δολογίες. Χωροχρονική ανάλυση. Επεξεργασία εικόνας. 
Ψηφιακή επεξεργασία και ερμηνεία αεροφωτογραφιών 
και λοιπών τηλεπισκοπικών απεικονίσεων.Ταξινόμηση και 
παρακολούθηση αλλαγών. Εφαρμογή σε θέματα υδρο¬ 
λογίας, διαχείρισης υδατικών πόρων και περιβάλλοντος. 

• Αξιολόγηση Έργων και Συστημάτων Μεταφορών 
(ΕΈΤ5 7,5) 

Διαδικασίες και μέθοδοι μελέτης αξιολόγησης θχ-3πϊθ / 
θχ-ρο5ΐ σκοπιμότητας και βιωσιμότητας έργων και συ¬ 
στημάτων μεταφορών. Προσδιορισμός κόστους εγκα¬ 
τάστασης και λειτουργίας έργων και συστημάτων μετα¬ 
φορών - παράμετροι κόστους. Η τεχνική και οικονομική 
προσέγγιση: βασικές έννοιες, αρχές και εργαλεία. Η πολυ- 
κριτήρια προσέγγιση. Η χρηματοδότηση εγκατάστασης 
και λειτουργίας. Η τιμολόγηση εκμετάλλευσης έργων και 
συστημάτων μεταφορών. Ανάλυση 5\Λ/ΟΤ. Έρευνες δηλω¬ 
μένων και αποκαλυπτόμενων προτιμήσεων. 

• Εκτίμηση Περιβαλλοντικών Επιπτώσεων Σχεδίων, Προ¬ 
γραμμάτων και Έργων Υποδομών (ΕΈΤ5 7,5) 

Η έννοια της επίπτωσης. Εργαλεία αναγνώρισης, πρό¬ 
βλεψης, εκτίμησης επιπτώσεων. Μέτρα αντιμετώπισης 
περιβαλλοντικών επιπτώσεων. Πρόγραμμα παρακο¬ 
λούθησης επιπτώσεων. Διαδικασίες περιβαλλοντικής 
αδειοδότησης και βέλτιστες πρακτικές. Η Στρατηγική 
Περιβαλλοντική Εκτίμηση Σχεδίων και Προγραμμάτων: 
παραδείγματα και εφαρμογές. Κριτήρια επιτυχίας στην 
αξιολόγηση των περιβαλλοντικών επιπτώσεων. 

• Στατιστική και Προγραμματιστικές Εφαρμογές (ΕΈΤ5 
7,5) 

Δειγματοληψία. Μη Παραμετρικοί Στατιστικοί Έλεγχοι. 
Απλή και Πολλαπλή Παλινδρόμηση. Ανάλυση Κυρίων 
Συνιστωσών. Παραγοντική Ανάλυση. Ανάλυση Ομάδων. 
Εφαρμογή όλων των παραπάνω στατιστικών προβλημά¬ 
των σε προγραμματιστικό περιβάλλον (ργΐΓιοη) με εστία¬ 
ση την ανάλυση μεγάλων δεδομένων (όίρ 03ΐ3 3Π3ΐγ5ί5). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Νοεμβρίου 2018. 

Ο Πρύτανης 

ΠΕΡΙΚΛΗΣ ΜΗΤΚΑΣ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒΓηαείθΓ.ΘίΟΘί.αΓ 



*0205426041 2180008 * 










